**Jacqueline Boyer** (født **Jacqueline Ducos**; 23. april 1941) er en fransk chanson- og slagersangerinne.

Moren hennes, Lucienne Boyer, var en chanson-sanger som ble verdensberømt for sin tolkning av sangen «Parlez moi d'amour». Faren Jacques Pills var også en velkjent sanger. Som datter av to artister tilbrakte hun hele barndommen i kulissene da foreldrene reiste rundt og opptrådte, og hun drømte selv om å bli en sanger. Denne drømmen gikk i oppfyllelse da hun stod på scenen sammen med Marlene Dietrich som 15-åring, og suksessen førte til at hun trente opp stemmen sin enda mer. I 1960 kom det virkelige gjennombruddet, da hun deltok i Eurovision Song Contest for Frankrike. Med sangen «Tom Pillibi» (komponert av André Popp og med tekst av Pierre Cour) gikk hun helt til topps, noe hun også gjorde i den franske chanson-konkurransen med sangen «Le coq d’or» samme år.

Biografi
--------

Boyer var bare 18 år da hun vant Eurovision Song Contest 1960, som vil si at hun var den første tenåringen til å vinne. Hennes far deltok i Eurovision Song Contest 1959, hvor han representerte Monaco. Han kom i siste plass. 

Etter Lys Assias død i 2018, er Boyer fra og med 2021, 61 år etter seieren, den lengstelevende vinnende sangerinnen i Eurovision Song Contest (men ikke den eldste etter alder). 

Boyer giftet seg i 1960 med den franske sangeren og komponisten François Lubian. Han døde i 2011.

I 1966 ble Boyer alvorlig skadet i en bilulykke og hun ble tvunget til å avbryte karrieren.

I 1970 gjorde hun comeback med et nytt album og i 1972 opptrådte hun på underholdningsinstitusjonen Olympia i Paris. Det ble også nye turneer i Tyskland, USA, Japan og Storbritannia. 

I 1976 opptrådte hun igjen på Olympia, denne gangen sammen med moren Lucienne Boyer. 

I 1979 forlot Jacqueline Frankrike for å satse på en karriere i USA under pseudonymet Barbara Benton. I 1983 ble det første albumet, "Life is new," gitt ut, og året etter albumet "Time and time again." Suksessen uteble imidlertid og hun returnerte til Frankrike, hvor hun i 1988 ga ut et nytt album, "Jacqueline Boyer." Hun fortsatte å turnere og gi ut plater. I 2005 hyllet hun moren Lucienne Boyer i et show kalt Parlez-moi d'amour, som er Lucienne Boyers mest kjente innspilling.

Sangografi
----------

* *Tom Pillibi*
* *Gouli Gouli Dou*
* *Grüss mir die Liebe* (1960)
* *Mitsou* (1963)
* *Mon Cher Robert*
* *Der Pianist hat keine Ahnung*
* *Happy Sing Song*
* *Hongkong Mädchen*
* *Suleika*
* *Ganz in der Näh' von den Champs-Elysees*
* *Butterfly*
* *Jacques mit dem Frack*
* *Hör das Signal, Korporal*
* *Little Little China-Girl*
* *Mademoiselle*
* *Was in Cannes begann*
* *Oh, chérie, je t'aime* (1968)
* *Der Mond vom Fudschijama*
* *Mein Herz sagt oui* (1968)
* *Mucho Amore* (1969)
* *Very Good c'est si bon* (1969)

Filmografi
----------

* *Caravan*
* *Das Rätsel der grünen Spinne*
* *Gauner-Serenade*
* *Der Nächste Urlaub kommt bestimmt*
* *Diabolo menthe*

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   GeneaStar, GeneaStar person-ID boyerjacque[Hentet fra Wikidata]
3. ↑   filmportal.de, Filmportal-ID bf7713fb785b4efda017f07d2e92c712, besøkt 9. oktober 2017[Hentet fra Wikidata]
4. ↑   Discogs, Discogs artist-ID 527913, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   eurovision.tv, besøkt 14. november 2020[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Jacqueline Boyer – kategori av bilder, video eller lyd på Commons Rediger på Wikidata
* (en) Jacqueline Boyer på Internet Movie Database Rediger på Wikidata

* (en) Jacqueline Boyer hos The Movie Database Rediger på Wikidata
* (en) Jacqueline Boyer på Discogs Rediger på Wikidata

* (en) Jacqueline Boyer på MusicBrainz Rediger på Wikidata

* (en) Jacqueline Boyer på Genius — sangtekster Rediger på Wikidata

  


| Utmerkelser og prestasjoner |
| --- |
| Forrige vinner:**Nederlands flagg Nederland Teddy Scholten med «Een beetje»** | **Vinner av Eurovision Song Contest**(1960 med «Tom Pillibi») | Neste vinner:**Luxembourgs flagg Luxembourg Jean-Claude Pascal med «Nous les amoureux»** |
| Forgjenger:**Jean Phillippe med «Oui, oui, oui, oui»** | **Frankrikes deltaker i Eurovision Song Contest**(1960) | Etterfølger:**Jean-Paul Mauric med «Printemps, avril carillonne»** |

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |